ai4bharat/Pralekha huggingface dataset:
பாதுகாப்பு அமைச்சகம்
பாதுகாப்பு அமைச்சர் திரு ராஜ்நாத் சிங் மற்றும் நேபாள வெளியுறவு அமைச்சர் திரு பிரதீப் குமார் கியாவாலியிடையே சந்திப்பு
நேபாள வெளியுறவு அமைச்சர் திரு பிரதீப் குமார் கியாவாலி, இந்திய பாதுகாப்பு அமைச்சர் திரு ராஜ்நாத் சிங்கை புது தில்லியில் இன்று சந்தித்தார். ஆறாவது இந்திய நேபாள இணை ஆணைய கூட்டத்திற்காக இந்தியாவுக்கு நேபாள வெளியுறவு அமைச்சர் வந்துள்ளார். பாதுகாப்பு அமைச்சருடனான சந்திப்பின்போது நேபாள அரசு தலைமையின் வாழ்த்துகளை தெரிவித்த அந்நாட்டின் வெளியுறவு அமைச்சர், இருதரப்பு உறவுகளை ஆழப்படுத்துவதற்கான தமது விருப்பத்தை வெளிப்படுத்தினார். இந்தியாவால் வழங்கப்பட்டுள்ள அனைத்து உதவிகளுக்கும் அவர் நன்றி தெரிவித்தார். அதே உணர்வுகளை வெளிப்படுத்திய திரு ராஜ்நாத் சிங், மக்களிடையேயான உறவுகளின் அடிப்படையில் இந்திய-நேபாள உறவுகள் அமைந்துள்ளதாக கூறினார்.
நேபாளத்துடன் தமக்குள்ள தனிப்பட்ட தொடர்பையும், அந்நாட்டின் தலைமையோடு உள்ள நீண்ட உறவையும், நேபாள மக்களுக்கான தனித்துவமிக்க அன்பையும் பாதுகாப்பு அமைச்சர் வெளிப்படுத்தினார். மனிதாபிமான உதவிகளையும், பேரிடர் நிவாரண பயிற்சியையும், திறன் வளர்த்தலையும் நேபாளத்திற்கு வழங்க இந்தியா தயாராக இருப்பதாக பாதுகாப்பு அமைச்சர் குறிப்பிட்டார்.
கொரோனா தடுப்பு மருந்து உருவாக்கியதற்காக இந்தியாவுக்கு தமது வாழ்த்துகளை தெரிவித்த நேபாள வெளியுறவு அமைச்சர், பெருந்தொற்று விரைவில் முடிவுக்கு வரும் என்று நம்பிக்கை தெரிவித்தார்.
இந்தியாவுக்கும் நேபாளத்திற்குமான சிறப்பான உறவை மேலும் ஆழப்படுத்தவும், வலுப்படுத்தவும் இந்தியா விரும்புவதாக பாதுகாப்பு அமைச்சர் கூறினார்.
மேலும் விவரங்களுக்கு https://pib.gov.in/PressReleasePage.aspx?PRID=1689025
------
(Visitor Counter : 165
பிரதமர் அலுவலகம்
கட்ச் நகரில் ஏற்பாடு செய்யப்பட்டுள்ள சர்வதேச மகளிர் தினம் குறித்த கருத்தரங்கில் பிரதமர் உரையாற்ற உள்ளார்
சமூகத்தில் பெண் துறவிகளின் பணி மற்றும் மகளிருக்கு அதிகாரமளித்தலில் அவர்களின் பங்களிப்பை அங்கீகரிக்கக் கருத்தரங்கு நடத்தப்படுகிறதுz
கட்ச் நகரில் உள்ள டோர்டோ பெண் துறவிகள் முகாமில் 2022, மார்ச் 08 அன்று மாலை 6 மணிக்கு சர்வதேச மகளிர் தினம் குறித்த கருத்தரங்கில் பிரதமர் திரு.நரேந்திர மோடி காணொலி காட்சி மூலம் உரையாற்றுவார். சமூகத்தில் பெண் துறவிகளின் பணி மற்றும் மகளிருக்கு அதிகாரமளித்தலில் அவர்களின் பங்களிப்பை அங்கீகரிக்கக் கருத்தரங்கு நடத்தப்படுகிறது. டோர்டோ கருத்தரங்கில் 500-க்கும் அதிகமான பெண் துறவிகள் கலந்து கொள்வார்கள்.
இந்தியக் கலாச்சாரத்தில் பெண்களின் பங்கு, சமூக அந்தஸ்து, கலாச்சாரம், சமயம், பெண்கள் மேம்பாடு, பாதுகாப்பு உள்ளிட்ட அமர்வுகள் இந்தக் கருத்தரங்கில் இடம் பெறும். பெண்களின் சாதனைகளோடு பெண்கள் பயனடையும் மத்திய, மாநில அரசுகளின் நலத்திட்டங்கள் ஆகியவையும் விவாதிக்கப்படும்.
மத்திய அமைச்சர் திருமதி. ஸ்மிருதி சுபின் இரானி, மத்திய இணையமைச்சர்கள் சாத்வி நிரஞ்சன் ஜோதி, டாக்டர் பாரதி பிரவீன் பவார் ஆகியோர் இந்தக் கருத்தரங்கில் கலந்து கொள்வார்கள். இந்த நிகழ்வில் சாத்வி ரீதாம்பரா, மகா மண்டலேஷ்வர் கங்கேஷ்வாரிதேவி ஆகியோரும் பங்கேற்பார்கள்.
பிரதமர் அலுவலகம்
டாக்டர் சியாமா பிரசாத் முகர்ஜியின் நினைவு தினத்தில் பிரதமர் அவரை நினைவு கூர்ந்தார்
டாக்டர் சியாமா பிரசாத் முகர்ஜியின் நினைவு தினத்தில் பிரதமர் திரு. நரேந்திர மோடி அவருக்கு அஞ்சலி செலுத்தினார்.
இது குறித்து பிரதமர் வெளியிட்டுள்ள ட்விட்டர் பதிவில்:
“டாக்டர் சியாமா பிரசாத் முகர்ஜியின் நினைவு தினத்தில் அவரை நினைவு கூறுகிறேன். இந்தியாவின் ஒருமைப்பாட்டிற்காக அவர் ஆற்றிய ஈடு இணையற்ற முயற்சிகளுக்கு ஒவ்வொரு இந்தியரும் கடமைப்பட்டிருக்கிறோம். அவர் இந்தியாவின் வளர்ச்சிக்காக கடுமையாக உழைத்தார், மேலும் வலிமையான மற்றும் வளமான தேசத்தை உருவாக்க கனவு கண்டார். அவரது கனவுகளை நிறைவேற்ற நாம் உறுதி பூண்டுள்ளோம்” என்று கூறியுள்ளார்.
ரெயில்வே அமைச்சகம்
இந்திய ரயில்வேயில் “நிலையான குறியீடுகள்” குறித்த புத்தகத்தை திரு அஸ்வினி வைஷ்ணவ் வெளியிட்டார்
நாடு முழுவதும் ரயில் நிலையங்களை மேம்படுத்துவதன் மூலம் புதிய இந்தியாவுக்கான அடையாளத்தை இந்திய ரயில்வே ஏற்படுத்தி வருகிறது. அமிர்த பாரத் நிலையங்கள் திட்டத்தின் கீழ் இந்தியா முழுவதும் 1275 நிலையங்களை இந்திய ரயில்வே மறுசீரமைப்பு செய்துள்ளது.
புதுதில்லி ரயில் பவனில் இந்திய ரயில்வேயில் “நிலையான குறியீடுகள்” குறித்த புத்தகத்தை திரு அஸ்வினி வைஷ்ணவ் வெளியிட்டார்.
இந்நிகழ்ச்சியில் பேசிய திரு அஸ்வினி வைஷ்ணவ், ரயில் நிலையங்களில் பயணிகளின் வசதியை மேம்படுத்தும் நோக்கில் பிரதமர் தலைமையின் கீழ் இந்திய ரயில்வே அயராது உழைத்து வருவது குறித்து உங்கள் அனைவருக்கும் தெரியும் என்று கூறினார். ரயில் நிலையங்களில் குறியீடுகள் குறித்த இந்திய ரயில்வேயில் “நிலையான குறியீடுகள்” குறித்த வழிகாட்டு நெறிமுறைகள் புத்தகத்தை வெளியிடுவது தனித்துவமானது என்று தெரிவித்தார். இந்திய ரயில்வே நிலையங்களில் நிலையான குறியீடுகள் புத்தகத்தை வெளியிடுவதில் தாம் மகிழ்ச்சியடைவதாக குறிப்பிட்டார். மாற்றுத் திறனாளிகளுக்கு ஏற்ப நவீன நிலையான குறியீடுகளை இந்திய ரயில்வே உருவாக்கும் என்றும் திரு அஸ்வினி வைஷ்ணவ் கூறினார்.
ரெயில்வே அமைச்சகம்
2021-22-ம் ஆண்டில் 111 மில்லியன் டன் நிலக்கரியை ரயில்கள் மூலம் அதிகமாக அனுப்பி இந்திய ரயில்வே சாதனை
மின்துறைக்கு நிலக்கரி அனுப்புவதற்கு முன்னுரிமை அடிப்படையில் பல நடவடிக்கைகள் எடுக்கப்பட்டுள்ளன
அனைத்து மின் நிலையங்களுக்கும் நிலக்கரியை விநியோகிப்பதில் இந்திய ரயில்வே முக்கிய இடம் பிடித்துள்ளது. 2021-22-ம் ஆண்டிலும், நடப்பு ஏப்ரல் மாதத்திலும் மின் உற்பத்தி நிலையங்களுக்கு நிலக்கரி கொண்டு செல்ல போதுமான நடவடிக்கைகள் எடுக்கப்பட்டுள்ளன.
2021-22-ம் ஆண்டில் 111 மில்லியன் டன் நிலக்கரியை ரயில்கள் மூலம் அதிகமாக அனுப்பி இந்திய ரயில்வே சாதனை படைத்துள்ளது. கடந்த ஆண்டு 542 மில்லியன் டன் நிலக்கரி ஏற்றிச் செல்லப்பட்ட நிலையில், இந்த ஆண்டு 653 மில்லியன் டன் ஏற்றிச் செல்லப்பட்டுள்ளது. இது கடந்த ஆண்டை விட 20.4% அதிகம் ஆகும்.
2021 செப்டம்பர் முதல் 2022 மார்ச் வரை, இரண்டு காலாண்டுகளில் 32% நிலக்கரி மின்நிலையங்களுக்கு அதிகமாக எடுத்துச் செல்லப்பட்டுள்ளது.
மின் உற்பத்தி நிலையங்களுக்கு நிலக்கரியை எடுத்துச் செல்ல ரயில்வே முன்னுரிமை அளித்து வருகிறது. மின்நிலையங்களுக்கு நிலக்கரி விநியோகம் பராமரிக்கப்பட்டு வருகிறது.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும். https://pib.gov.in/PressReleasePage.aspx?PRID=1819315
-----
(Visitor Counter : 125
உள்துறை அமைச்சகம்
குஜராத்தில் 9 ஆக்சிஜன் ஆலைகளை மத்திய உள்துறை அமைச்சர் திரு அமித் ஷா காணொலி மூலம் திறந்து வைத்தார்
குஜராத்தில் வல்லப் இளைஞர் அமைப்பு நிறுவியுள்ள ஒன்பது ஆக்சிஜன் ஆலைகளை காணொலி மூலம் திறந்து வைத்த மத்திய உள்துறை அமைச்சர் திரு அமித் ஷா, வல்லப் இளைஞர் அமைப்பு மேற்கொண்டு வரும் மனிதநேய பணிகளை பாராட்டினார்.
வல்லப் இளைஞர் அமைப்பின் தலைவர், ஜகத்குரு ஸ்ரீ விராஜ்ராஜ்குமார் மகராஜ்ஜி, குஜராத் முதல்வர் திரு விஜய் ருபானி உள்ளிட்டோர் நிகழ்ச்சியில் பங்கேற்றனர்.
இரண்டாம் அலையின் போது தனது தோற்றத்தை மாற்றிக்கொண்ட கொரோனா வைரஸ், மக்களின் உடல்நலனை வெகுவாக பாதித்ததாக திரு அமித் ஷா கூறினார். மிகவும் குறுகிய காலத்தில் அதை கட்டுப்படுத்தி நாமனைவரும் சாதித்துள்ளோம் என்று கூறிய மத்திய உள்துறை அமைச்சர், வளர்ந்த நாடுகளில் கூட சுகாதார அமைப்புகள் நொறுங்கிய வேளையில், பிரதமர் திரு நரேந்திர மோடியின் திறமை மிகுந்த தலைமையின் கீழ் கொவிட்டுக்கு எதிரான போரை நாம் நடத்தினோம் என்றார்.
கொவிட் இரண்டாம் அலையில் தங்களுக்கு நெருக்கமானவர்களை இழந்தவர்களுக்கு தமது இரங்கலை தெரிவித்த அமைச்சர், அவர்களுக்கு மனவலிமையை வழங்குமாறு இறைவனை தாம் பிரார்த்திப்பதாக தெரிவித்தார்.
இந்த பேரிடரின் போது நோயாளிகளுக்காகவும், ஏழைகளுக்காகவும் சிறப்பாக பணியாற்றிய முன்களப் பணியாளர்கள், மருத்துவர்கள், செவிலியர்கள், தொண்டு நிறுவனங்கள் மற்றும் தன்னார்வலர்களுக்கு திரு அமித் ஷா நன்றி தெரிவித்தார்.
“அவர்களது முயற்சிகளின் காரணமாகத் தான் கொவிட்டுக்கு எதிரான போர் இந்தக் கட்டத்தை எட்டியுள்ளது,” என்று அவர் கூறினார்.
பெருந்தொற்று குறைந்து வருவதாகவும், நோயாளிகளின் எண்ணிக்கை குறைந்து, குணமடைவோரின் எண்ணிக்கை அதிகரித்து வருவதாகவும் தெரிவித்த திரு அமித் ஷா, ஆக்சிஜனுக்கான தேவையும் 10,000 மெட்ரிக் டன்னில் இருந்து 3,500 மெட்ரிக் டன்னாக குறைந்துள்ளதாக கூறினார்.
தடுப்பு மருந்து வழங்கல் பணி முழு வீச்சில் நடைபெற்று வருகிறது. மிகவும் குறுகிய காலத்தில் 21 கோடி மக்களுக்கு தடுப்பூசி செலுத்தப்பட்டுள்ளது என்று திரு ஷா கூறினார். உலகிலேயே மிகவும் வேகமாக தடுப்பு மருந்து வழங்கி வரும் நாடு இந்தியா என்றும், இது மேலும் அதிகரிக்கப்படும் என்றும் அவர் கூறினார்.
அதிக மக்கள் தொகை கொண்ட நமது நாடு விரைவில் தடுப்பு மருந்து பாதுகாப்பு கவசத்தை பெற வேண்டும் என்பது பிரதமர் திரு நரேந்திர மோடியின் எண்ணம் என்று அவர் கூறினார். இந்த இலக்கை இந்தியா நிச்சயம் அடையும் என்றும் திரு ஷா கூறினார்.
தொழிலாளர் மற்றும் வேலைவாய்ப்பு அமைச்சகம்
தொழிலாளர் தகவல் பிரிவுக்கான லோகோவை அறிமுகம் செய்து வைத்தார் திரு. சந்தோஷ் கங்க்வார் - கொள்கை ஆக்கம் செய்வதில் தகவல் அடித்தளம் மிக முக்கியம் எனக் கருத்து
தொழிலாளர் நலன் மற்றும் வேலைவாய்ப்பு அமைச்சகத்தின் கீழ் செயல்படும் தொழிலாளர் தகவல் பிரிவுத் துறைக்கான லோகோவை தொழிலாளர் நலன் மற்றும் வேலைவாய்ப்புத் துறை அமைச்சர்  திரு. சந்தோஷ்குமார் கங்க்வார் ஷ்ரம் சக்தி பவனில் இன்று அறிமுகம் செய்து வைத்தார். அத் துறையின் செயலாளர் திரு ஹீராலால் சமாரியா, தொழிலாளர் தகவல் பிரிவின் தலைமை இயக்குநர் திரு. டி.பி.எஸ். நெகி ஆகியோரும் இந்த நிகழ்ச்சியில் கலந்துகொண்டனர். தகவல் பிரிவின் லட்சிய நோக்கு குறித்துக் காட்சி ரீதியில் விளக்கும் வகையில் இந்த லோகோ அமைந்துள்ளது.
வாழ்க்கைச் செலவு குறித்த ஆய்வுக்காக 1941இல் சிம்லாவில் இந்தத் தொழிலாளர் தகவல் பிரிவு தொடங்கப்பட்டதாக அமைச்சர் தெரிவித்தார். நாட்டில் முக்கியமான மையங்களில் வாழ்க்கைச் செலவுக் குறியீடுகள் குறித்த தகவல்களை சேகரித்தல், குடும்பச் செலவு பற்றிய விவரங்கள் சேகரித்தல் ஆகியவை இந்தப் பிரிவின் நோக்கங்களாக உள்ளன. இந்தத் தகவல் சேகரிப்பு சீரான அடிப்படையில் மேற்கொள்ளப்படும்.தொழிலாளர் கொள்கை உருவாக்கப்பட்ட சூழ்நிலையில், விரிவான தொழிலாளர் புள்ளிவிவரங்களின் தேவை அதிகரித்த நிலையில், வாழ்க்கைச்செலவு இயக்குநரகம் 1946 அக்டோபர் 1 ஆம் தேதி தொழிலாளர் தகவல் பிரிவு என பெயர் மாற்றம் செய்யப்பட்டது. அப்போதிருந்து அகில இந்திய அளவில் தொழிலாளர்களின் பல்வேறு நிலைகள் குறித்த தகவல்கள் சேகரிப்பு, பகுப்பாய்வு செய்தல் மற்றும் வெளியில் தெரிவித்தல் ஆகிய பணிகளில் இந்த அலுவலகம் ஈடுபட்டு வருகிறது.
செயல்முறைகளை முழுக்க டிஜிட்டல் மயமாக்கி, தகவல் தொகுப்புப் பகுப்பாய்வுகள் செய்து, தினசரி செயல்பாடுகளில் செயற்கைப் புலனறிதல் அம்சங்களைப் பயன்படுத்துவதன் மூலம், தொழிலாளர்களை அடையும் சூழலை அதிகரித்துக் கொள்ள வேண்டும் என்று துறை அலுவலர்களை அவர் கேட்டுக் கொண்டார்.
தொழிலாளர்கள் மற்றும் வேலை தொடர்பான தகவல்களைக் கையாளும் பணியில் தொழிலாளர் தகவல் பிரிவு செயல்படுகிறது என்பதை அடையாளப்படுத்துவதாக, புதிய லோகோ அமைந்துள்ளது. தரமான தகவல் தொகுப்பை உருவாக்குவதில் - துல்லியத்தன்மை, செல்லத்தக்க நிலை மற்றும் நம்பகத்தன்மை - என்ற மூன்று இலக்குகளை அடையாளப் படுத்துவதாகவும் இது இருக்கிறது.
(Visitor Counter : 201
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 91.77 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 91.77  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.73 கோடிக்கும்  மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760958
பிரதமர் அலுவலகம்
முன்னாள் இந்திய கிரிக்கெட் வீரர் திரு யஷ்பால் சர்மா அவர்களின் மறைவுக்கு பிரதமர் இரங்கல்
முன்னாள் இந்திய கிரிக்கெட் வீரரும், 1983ம் ஆண்டு உலக கோப்பையை வென்ற அணியின் உறுப்பினருமான திரு யஷ்பால் சர்மா அவர்களின் மறைவுக்கு பிரதமர் திரு நரேந்திர மோடி தனது ஆழ்ந்த இரங்கலைத் தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில், ‘‘திரு யஷ்பால் சர்மா அவர்கள், புகழ்பெற்ற 1983 அணி உட்பட, இந்திய கிரிக்கெட் குழுவில் மிகவும் நேசிக்கப்பட்ட உறுப்பினர். அவர், அவரது அணி வீரர்கள், ரசிகர்கள் மற்றும் வளர்ந்து வரும் கிரிக்கெட் வீரர்களுக்கு உத்வேகம் அளித்தவர். அவரது மறைவால் வேதனையடைந்தேன். அவரது குடும்பத்துக்கும் மற்றும் அபிமானிகளுக்கும் இரங்கல்கள். ஓம் சாந்தி’’ என்று கூறியுள்ளார்.
பெண்கள் மற்றும் குழந்தை நலன் அமைச்சகம்
நிர்பயா நிதி: தமிழ்நாட்டில் நிறைவேற்றப்படும் திட்டங்கள்
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி. ஸ்மிரிதி சுபின் இராணி கீழ்காணும் தகவல்களை அளித்தார்.
நிர்பயா நிதியின் கீழ் நாடு முழுவதும் உள்ள மாநிலங்கள் மற்றும் யூனியன் பிரதேசங்களுக்கு நிதி வழங்கப்பட்டு பெண்களின் பாதுகாப்புக்காக பல்வேறு திட்டங்கள் செயல்படுத்தப்பட்டு வருகின்றன.
நிர்பயா நிதியின் கீழ் 2018-19-ம் ஆண்டு ரூ. 550 கோடியும், 2019-20-ம் ஆண்டு ரூ. 555 கோடியும், 2020-21-ம் ஆண்டு ரூ. 1355.23 கோடியும் ஒதுக்கீடு செய்யப்பட்டுள்ளது.
சென்னை, அகமதாபாத், பெங்களூரு, தில்லி, ஹைதராபாத், கொல்கத்தா, லக்னோ மற்றும் மும்பை உள்ளிட்ட 8 நகரங்களில் ‘ஸேஃப் சிட்டி ப்ரபோஸல்’ எனும் பாதுகாப்பான நகரங்களுக்கான திட்டம் செயல்படுத்தப்பட்டு வருகிறது.
தமிழகம், புதுச்சேரி உள்ளிட்ட 24 மாநிலங்கள் மற்றும் யூனியன் பிரதேசங்களில் டிஎன்ஏ ஆய்வு, சைபர் தடயவியல் மற்றும் இவை தொடர்பான வசதிகள் நிறுவப்பட்டு வருகின்றன.
நிர்பயா நிதியின் கீழ் தமிழ்நாட்டிற்கு ரூ 317.75 கோடி வழங்கப்பட்டு, ரூ 296.62 கோடி பயன்படுத்தப்பட்டுள்ளது. புதுச்சேரிக்கு ரூ 15.11 கோடி வழங்கப்பட்டு, ரூ 9.5 கோடி பயன்படுத்தப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784146
நிலக்கரி அமைச்சகம்
மின்துறைக்கு வழங்கப்படும் நிலக்கரி முறைப்படி கண்காணிக்கப்படுகிறது - நிலக்கரி அமைச்சகம்
மத்திய நிலக்கரி அமைச்சகம், மின்சாரம் மற்றும் ரயில்வேத்துறை அமைச்சகங்களுடன் ஒருங்கிணைந்து
மின்துறைக்கு வழங்கப்படும் நிலக்கரி தொடர்பான நடவடிக்கைகளை தொடர்ந்து சட்டப்படி கண்காணித்து வருவதாக தெளிவுபடுத்தியுள்ளது.
இந்த ஒருங்கிணைந்த முயற்சிகளின் விளைவாக, உள்நாட்டு நிலக்கரி பயன்பாட்டின் கீழ் உள்ள அனல்மின் நிலையங்களில் நிலக்கரியின் இறுதி இருப்பு, இந்த ஆண்டு அக்டோபர் 31 ஆம் தேதி நிலவரப்படி, 25.6 மில்லியன் டன் ஆக இருந்தது. இது கொவிட் பெருந்தொற்று 2020-21 ஆண்டைத் தவிர அக்டோபர் மாதத்தில் அதிகபட்ச இருப்பு என்பது குறிப்பிடத்தக்கது.
மின்துறைக்கான உள்நாட்டு நிலக்கரி விநியோகம் கடந்த ஆண்டின் இதே காலத்தை விட 12 சதவீதம் அதிகமாக உள்ளது. இது எந்த நிதியாண்டிலும் முதல் ஏழு மாதங்களில் மின்சாரத் துறைக்கு இதுவரை இல்லாத அதிகபட்ச விநியோகமாகும்.
➢ மொத்த உள்நாட்டு நிலக்கரி உற்பத்தி முந்தைய ஆண்டின் இதே காலத்தை விட 18 சதவீதம் அதிகமாக உள்ளது. இதன் விளைவாக கோல் இந்தியா லிமிடெட்  17.5 சதவீதம் வளர்ச்சியை எட்டியுள்ளது.
➢ ஒதுக்கப்பட்ட நிலக்கரித் தொகுதிகள் முதல் ஏழு மாதங்களில் 58.6 மெட்ரிக் டன் உற்பத்தி செய்து, முந்தைய ஆண்டின் இதே காலத்தை விட 37.5 சதவீதம் வளர்ச்சியைப் பதிவு செய்துள்ளன.
➢கோல் இந்தியா லிமிடெட் -இன் அனைத்து ஆதாரங்களிலிருந்தும் மின் துறைக்கு நாளொன்றுக்கு உள்நாட்டு நிலக்கரி 296.5 ரேக்குகள் வழங்கப்படுகின்றன. இது முந்தைய ஆண்டின் இதே காலத்தை விட 19 சதவீதம் அதிகரித்துள்ளது.
நிலக்கரி உற்பத்தி திறனை மேம்படுத்தும் நோக்கத்துடன், மத்திய நிலக்கரி அமைச்சகம் சமீபத்தில் 141 புதிய நிலக்கரி சுரங்கங்களை வணிக ஏலத்திற்கு விட்டது. முன்னதாக ஏலம் விடப்பட்ட சுரங்கங்களை விரைவாக செயல்படுத்துவதற்கு சம்பந்தப்பட்ட மாநில அரசுகள் மற்றும் மத்திய அமைச்சகங்களுடன் ஒருங்கிணைத்து மத்திய நிலக்கரி அமைச்சகம் நடவடிக்கைகளை விரைவு படுத்தி வருகிறது.
MSV/GS/IDS
பிரதமர் அலுவலகம்
திரு கான்டீசென் ஷ்ரப் மறைவுக்கு பிரதமர் இரங்கல்
திரு கான்டீசன் ஷ்ரப்  மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
‘‘திரு கான்டீசன் ஷ்ரப் அவர்கள் குஜராத்தின் கனிவான நபர். வெற்றிகரமான தொழிலதிபராக இருந்து, சிறு கலைஞர்களின் மேம்பாட்டுக்கு அவர் அதிக பங்களிப்பை அளித்துள்ளார் ’’ என சுட்டுரையில் பிரதமர் கூறியுள்ளார்.
பெண்கள் மற்றும் குழந்தை நலன் அமைச்சகம்
பெண்களின் பொருளாதார பிரதிநிதித்துவத்தின் முன்னேற்றம் மற்றும் வளர்ச்சிக்கான ஜி20 கூட்டணியின் இரண்டாவது கூட்டம் கேரளாவில் ஏப்ரல் 4-6 வரை நடைபெறுகிறது
பெண்களின் வளர்ச்சி என்பது, சமூக நீதி சார்ந்த விஷயம் மட்டுமல்ல, பொருளாதார முக்கியத்துவம் வாய்ந்ததும் கூட. உலகின் ஒட்டுமொத்த உற்பத்தியில் சுமார் 80%மும், 75% சர்வதேச வர்த்தகமும், 60% உலக மக்கள் தொகையும் ஜி20 உறுப்பு நாடுகளில் பதிவாகின்றன. உலகளாவிய பொருளாதாரத்தில் அதன் முக்கியத்துவத்தைக் கருத்தில் கொண்டு எதிர்கால சர்வதேச பொருளாதார வளர்ச்சி மற்றும் செழிப்பைப் பாதுகாப்பதில் ஜி20 அமைப்பு உத்தி சார்ந்த பங்களிப்பை வழங்குகிறது. பெண்களின் வளர்ச்சி மற்றும் பாலின சமன்பாட்டை மேம்படுத்துவதிலும் இந்த அமைப்பிற்கு பெரும் பங்கு உள்ளது.
பெண்களின் பொருளாதார பிரதிநிதித்துவத்தின் முன்னேற்றம் மற்றும் வளர்ச்சிக்கான  ஜி20 கூட்டணி என்பது, தனியார் துறையில் பெண்களின் தலைமைத்துவம் மற்றும் வளர்ச்சியை அதிகரிக்கும் நோக்கத்தோடு உருவாக்கப்பட்ட ஜி20 நாடுகளின் வர்த்தகத் தலைவர்கள் மற்றும் அரசுகளின் கூட்டணி ஆகும். இந்தியாவின் தலைமையிலான ஜி20 எம்பவர் 2023, பெண்களால் வழிநடத்தப்படும் முன்னேற்றத்தில் கவனம் செலுத்தும்.
இந்தக் குழுவின் முதல் கூட்டம் உத்தரப்பிரதேச மாநிலம் ஆக்ராவில் பிப்ரவரி 11, 12-ஆம் தேதிகளில் நடைபெற்றது. இரண்டாவது கூட்டம், கேரள தலைநகரம் திருவனந்தபுரத்தில் ஏப்ரல் 4 முதல் 6-ஆம் தேதி வரை நடைபெறும்.
“பெண்களின் வளர்ச்சி: சமநிலை மற்றும் பொருளாதாரத்திற்கான வெற்றி” என்பது இரண்டாவது ஜி20 எம்பவர் கூட்டத்தின் கருப்பொருளாகும். பெண்களுக்கு அதிகாரம் அளிப்பதற்காக ஜி20 எம்பவர் கூட்டணி மேற்கொண்டுள்ள முயற்சிகள், திருவனந்தபுரத்தில் நடைபெறும் கூட்டத்தில் வலுப்படுத்தப்படும்.
மத்திய பெண்கள் மற்றும் குழந்தை வளர்ச்சித் துறை இணையமைச்சர் டாக்டர் முஞ்சபாரா மகேந்திரபாய் கூட்டத்தில் கலந்து கொண்டு உரையாற்றுவார். ஜி20 எம்பவர் 2023 குழுவின் தலைவர் டாக்டர் சங்கீதா ரெட்டி, மத்திய பெண்கள் மற்றும் குழந்தை வளர்ச்சி அமைச்சக செயலாளர் திரு இந்தேவர் பாண்டே, மூத்த அதிகாரிகள் உள்ளிட்ட பலர் இதில் கலந்து கொள்வார்கள்.
பிரதமர் அலுவலகம்
விநாயகர் சதுர்த்தி தினத்தில் நாட்டு மக்களுக்கு பிரதமர் வாழ்த்து
விநாயகர் சதுர்த்தி தினத்தில் நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் தகவல் தெரிவித்துள்ள பிரதமர் கூறியதாவது:
"உங்கள் அனைவருக்கும் மகிழ்ச்சியான விநாயகர் சதுர்த்தி வாழ்த்துகள். இந்த புனிதமான தருணம் அனைவரின் வாழ்விலும் மகிழ்ச்சி, அமைதி, நல்ல அதிர்ஷ்டம் மற்றும் ஆரோக்கியத்தை கொண்டு வரட்டும். கணபதி பாபா மோர்யா!" என்று கூறியுள்ளார்
-----
(
ஜல்சக்தி அமைச்சகம்
புதிய நீர்த்தேக்கங்கள் கட்டுமானம்
தமிழகத்தில் தாமிரபரணி, கருமேனியாறு, நம்பியாறு இணைப்புத் திட்டத்துக்கு மத்திய நிதியுதவி
தமிழகத்தில் தாமிரபரணி, கருமேனியாறு, நம்பியாறு இணைப்புத் திட்டம் 2021-22-ம் நிதி ஆண்டில் சேர்க்கப்பட்டு, ரூ.44.22 கோடி மத்திய அரசின் நிதியுதவிக்கு அனுமதி அளிக்கப்பட்டுள்ளது. இதில் ரூ.9.04 கோடி விடுவிக்கப்பட்டு அந்த நிதி பயன்படுத்தப்பட்டுள்ளது. கன்னடியன் கால்வாயில் இருந்து வெள்ள நீரை வறட்சியால் பாதிக்கப்படும் பகுதிகளுக்கு கொண்டுசெல்லும் வகையில் இந்த இணைப்புத் திட்டம் செயல்படுத்தப்படவுள்ளது.
2017-ம் ஆண்டு முதல் தமிழ்நாட்டுக்கு நீர்வளத் திட்டங்களுக்காக ரூ.186.53 கோடி மத்திய உதவிக்கு அனுமதி அளிக்கப்பட்டுள்ளது. 2018-19-ல் ரூ.7.03 கோடியும், 2019-20-ல் ரூ.16.75 கோடியும், 2020-21-ல் ரூ.1.25 கோடியும், 2021-22-ல் ரூ.17.43 கோடியும் விடுவிக்கப்பட்டுள்ளது. 2022-23-ல் இதுவரை ரூ.19.3 கோடி அனுமதிக்கப்பட்டுள்ளது.
நீர்த்தேக்கங்களில் தூர்வாருதல், கரைகளை பலப்படுத்துதல், சீரமைத்தல் ஆகிய பணிகளுக்கு இந்த நிதி பயன்படுத்தப்படுகிறது.
சென்னை நகரைப் பொறுத்தவரை, நிதியுதவிக்கான கருத்துரு எதையும் மத்திய ஜல்சக்தி அமைச்சகம் பெறவில்லை.
இத்தகவலை மாநிலங்களவையில் இன்று மத்திய ஜல்சக்தித்துறை இணையமைச்சர் திரு பிஸ்வேஷ்வர் துடு எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1898799
அறிவியல் மற்றும் தொழில்நுட்பத்துறை
2020ல் உயிரி தொழில்நுட்பத் துறையின் முக்கிய சாதனைகள்உயிரி அறிவியல் ஆராய்ச்சி, மேம்பாட்டு கல்வி மற்றும் தொழில்முனைவு ஆகியவற்றை வளர்க்க உயிரி தொழில்நுட்பத்துறை மிகப் பெரிய முயற்சிகளை மேற்கொண்டுள்ளது.வேளாண்மை, உணவு, ஊட்டச்சத்து பாதுகாப்பு, குறைந்த கட்டணத்தில் சுகாதார வசதி, சுற்றுச்சூழல் பாதுகாப்பு, சுத்தமான எரிசக்தி ஆகிய துறைகளில், மேம்பட்ட செயல்திறன், உற்பத்தித்திறன், சிக்கனம் ஆகியவற்றுக்காக பயோடெக் தயாரிப்புகள், செயல்முறைகள் மற்றும் தொழில்நுட்பங்களை உருவாக்குவதற்கு உயிரி தொழில்நுட்பத் துறை முக்கியத்துவம் அளித்துள்ளது. இதற்காக மாநில அரசுகளுடன் இணைந்து திறன் மேம்பாட்டுத் திட்டங்கள் உருவாக்கப்பட்டுள்ளன.பிரதமர் தொடங்கிய சரியான உணவை உண்ணுதல், தூய்மை இந்தியா, ஸ்டார்ட் அப் இந்தியா, மேக் இன் இந்தியா, டிஜிட்டல் இந்தியா போன்ற தேசிய திட்டங்களுக்கு, உயிரி தொழில்நுட்பத் துறை பல நிகழ்ச்சிகள் மூலம் பங்களித்துள்ளது.தடுப்பூசிகள், சிகிச்சை முறைகள், நோயறிதல், மரபியல், மற்றும் தற்சார்பு இந்தியாவை அடைவதற்கான தேசிய தளம்  ஆகியவற்றுக்கு உதவியன் மூலம் கொவிட் தொற்றுநோயைக் குறைக்க உயிரி தொழில்நுட்பத் துறை பணியாற்றியுள்ளது.அனைத்து தரப்பினரின் ஒருங்கிணைந்த முயற்சிகளால், 1642 திட்டங்களுக்கு மேல் ஆதரவு அளிக்கப்பட்டுள்ளது. 2731 விஞ்ஞானிகள், 5145 ஆராய்ச்சி மாணவர்கள், ஒரு லட்சத்துக்கும் மேற்பட்ட மாணவர்கள் ஸ்டார் கல்லூரி திட்டம் மூலம் பயிற்சி பெற்றுள்ளனர். மீண்டும் ஆராய்ச்சியில் இணைந்த 40 பேர் முறையான நியமனம் பெற்றனர். சமூகத் திட்டங்கள் மூலம் 20,000 கிராமவாசிகள், பட்டியலினத்தை சேர்ந்தவர்கள், பழங்குடியினர் மற்றும் பெண்கள் பயனடைந்தனர். உயிரி தொழில்நுட்ப கிசான் திட்டம் மூலம் 25,000-க்கும் மேற்பட்ட விவசாயிகள் பயனடைந்தனர்.வேளாண்மை, குறைந்த கட்டணத்தில் சுகாதார வசதி, சுத்தமான எரிசக்தி, அதிநவீன அறிவியல் ஆகியவற்றை புத்தாக்க தொழில்நுட்பம் மூலம் மேம்படுத்த அடல் ஜெய் அனுசந்தன் திட்டத்தை உயிரி தொழில்நுட்ப துறை அமல்படுத்தியது.புதிய எதிர் உயிரிகளை உருவாக்குவதல், எதிர் உயிரிகளுக்கான மாற்றுகள் ஆகியவற்றை உருவாக்குவதில் ஏஎம்ஆர்  திட்டம் கவனம் செலுத்தியது.குறைவான செலவில், செயல்திறன் மிக்க கொவிட்-19 தடுப்பூசி உருவாக்கத்துக்காக உயிரி தொழில்நுட்ப துறைக்கு ஆதரவு அளிக்க ரூ.900 கோடி மதிப்பில் கொவிட் சுரக்ஷா திட்டம் அறிவிக்கப்பட்டது.கொரோனாவுக்கு சிகிச்சை அளிக்க, உள்நாட்டு மூலிகை அடிப்படையிலான மருத்துவ முறைகளை மேம்படுத்துவதற்காக உயிரி தொழில்நுட்ப துறையின் தன்னாட்சி மையங்கள், தேசிய மூலிகை வாரியம் ஆகியவற்றின் கூட்டுத் திட்டம் உருவாக்கப்பட்டது. இத்திட்டத்தின் கீழ் 50 மூலிகைகள் பரிசோதிக்கப்படவுள்ளன.
மேலும் விவரங்களுக்கு : https://pib.gov.in/PressReleasePage.aspx?PRID=1689929
-----
(Visitor Counter : 529
கலாசாரத்துறை அமைச்சகம்
கலாச்சார அமைச்சகத்தின் கீழ் உள்ள கலாச்சார வளங்கள் மற்றும் பயிற்சி மையம்  சுதந்திரதின கொண்டாட்டங்களின் ஒரு பகுதியாக தேசிய அளவிலான தேசபக்திக் நாட்டுப்பற்று போட்டியை நடத்துகிறது
மத்திய கலாச்சார அமைச்சகத்தின் கீழ் செயல்படும் தன்னாட்சி அமைப்பான கலாச்சார வளங்கள் மற்றும் பயிற்சி மையம் சுதந்திர தினத்தை முன்னிட்டு Mygov.in என்ற இணைய தளத்துடன் இணைந்து தேசிய அளவிலான நாட்டுப்பற்று கவிதைப் போட்டியை நடத்துகின்றது.
தேசிய அளவிலான இந்த கவிதைப் போட்டியில் 10 முதல் 14 வயதுப் பிரிவில் உள்ள திறமை வாய்ந்த சிறுவர்கள் ”நாட்டுப்பற்று கவிதைகளை” எழுதி அனுப்பி போட்டியில் பங்கேற்குமாறு கேட்டுக் கொள்ளப்படுகிறார்கள். இந்திய அரசியல் அமைப்பு மற்றும் அதன் 8வது அட்டவணை அங்கீகரித்துள்ள ஆங்கிலம் உள்ளிட்ட எந்தவொரு பிராந்திய மொழியிலும் சிறுவர்கள் தங்களின் சொந்த கவிதையை எழுதி அனுப்பலாம். ஒவ்வொரு மாநிலம் / யூனியன் பிரதேசங்களில் இருந்தும் அதிகபட்சம் 5 சிறந்த கவிதைகள் தேர்ந்தெடுக்கப்பட்டு அவை தேசியத் தேர்வுக் குழுவால் மதிப்பீடு செய்யப்படும். சுதந்திரத் தினத்தன்று பரிசு பெறுபவர்களின் பெயர்கள் அறிவிக்கப்பட்டு அவர்களுக்கு ரொக்கப் பரிசும் தகுதிச் சான்றிதழ்களும் வழங்கப்படும். 01-07-2007 முதல் 30-06-2011க்குள்  பிறந்த சிறுவர்கள் இந்தப் போட்டியில் கலந்து கொள்ள தகுதி பெற்றவர்கள் ஆவர்.
சிசிஆர்டி-யானது 40 ஆண்டுகளுக்கும் மேலாக கல்வியை கலாச்சாரத்தோடு இணைக்கின்ற பணியில் ஈடுபட்டு வருகிறது. 10-14 வயது பிரிவில் உள்ள தகுதி வாய்ந்த சிறுவர்களுக்கு இதுவரையில் 14,000க்கும் அதிகமான உதவித் தொகைகள் வழங்கப்பட்டு உள்ளன.
கவிதைப் போட்டியில் வெற்றி பெறுபவர்களுக்கு தகுதிச் சான்றிதழும் கீழ்வரும் வகையிலான ரொக்கப் பரிசும் வழங்கப்படும்:
1. முதல் பரிசு 
2. இரண்டாம் பரிசு 
3. மூன்றாம் பரிசு 
4. இந்தியாவின் ஒவ்வொரு மாநிலம் / யூனியன் பிரதேசங்களுக்கும் ஆறுதல் பரிசு  
போட்டிக்கு கவிதைகளை சமர்ப்பிக்க வேண்டிய கடைசி தேதி 07-08-2020 இரவு 11:30 மணி.
போட்டியின் விதிகள் மற்றும் நிபந்தனைகள் குறித்து தெரிந்து கொள்ள இந்த இணைப்பை கிளிக் செய்யவும் : https://static.pib.gov.in/WriteReadData/userfiles/term%20&%20condition.pdf
பெயரை பதிவு செய்யவும் கூடுதலான விவரங்களைத் தெரிந்து கொள்ளவும் இந்த இணைப்பை கிளிக் செய்யவும். :
https://www.mygov.in/task/national-level-patriotic-poem-competition/